02000010701990008 


1 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1 


7 Ιανουάριου 1999 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Θέσεων Στρατιωτικού Προσωπικού σε Ελλη¬ 


νικές Πρεσβείες. 1 

Σύσταση Θέσεων Στρατιωτικού Προσωπικού σε Χώ¬ 
ρες Εξωτερικού. 2 

Σύσταση Θέσεως Στρατιωτικού Προσωπικού στο εξω¬ 
τερικό. 3 


Τροποποίηση της Φ1/Ε/6170/20.7.93 απόφασης του Υ¬ 
πουργού Εθνικής Παιδείας και Θρησκευμάτων «Σύ¬ 
σταση, συγκρότηση, σύνθεση, λειτουργία, αρμοδιό¬ 
τητες και λοιπά θέματα Εθνικής Επιτροπής Καθορι¬ 


σμού Επαγγελματικών Δικαιωμάτων (Ε.Ε.Κ.Ε.Δ.)» 

(ΦΕΚ 544/Β/27.7.93). 4 

Επανασύσταση Ομάδων Εργασίας για την επιλογή θε¬ 
αμάτων για μαθητές και καθορισμός αμοιβής. 5 

Έγκριση υπερωριακής απασχόλησης για τους υπαλ¬ 
λήλους της Διεύθυνσης Προγραμματισμού και Με- 

λετώντουΥΠΠΟ,γιατοέτος 1998. 6 

Αντιστοιχία Οργανικών Μονάδων των Υπηρεσιών των 
Εμμίσθων Υποθηκοφυλακείων και των Κτηματολο- 
γικών Γραφείων Ρόδου και Κώ - Λέρου σε Γενική Δι¬ 
εύθυνση, Διεύθυνση και Τμήμα. 7 

Αποδοχή παραίτησης του Προέδρου και διορισμός νέ¬ 
ου στο Διοικητικό Συμβούλιο της ΑΕ ΟΛΥΜΠΙΑΚΗ 
ΑΕΡΟΠΟΡΙΑ». 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ.Φ. 167/198921 (1) 

Σύσταση Θέσεων Στρατιωτικού Προσωπικού σε Ελληνι¬ 
κές Πρεσβείες. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ ΚΑΙ 
ΟΙΚΟΝΟΜΙΚΩΝ 

1. Έχοντας υπόψη: 

α. Το άρθρο 5, παρ. 19 του Ν. 2292/95 «Οργάνωση και Λει¬ 
τουργία Υπουργείου Εθνικής Άμυνας, διοίκηση και έλεγχος 
των Ενόπλων Δυνάμεων και άλλες διατάξεις» (ΦΕΚ 35Α'). 
β. Το άρθρο 29Α του Ν. 1558/85, όπως προστέθηκε με 


το άρθρο 27 του Ν. 2081/92 και τροποποιήθηκε με το άρ¬ 
θρο 1 παρ. 2ατου Ν. 2469/97, (ΦΕΚ38Α'). 

γ. Την Α. Π. 1107147/1239/0006 Α/4.10.1996 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση Αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922/Β). 

δ. Τη σύμφωνη γνώμη του Συμβουλίου Αρχηγών Γενι¬ 
κών Επιτελείων που διατυπώθηκε κατά την 16η/98 Συνε¬ 
δρίαση του (Γνωμάτευση αριθμ. 6), αποφασίζουμε: 

Αρθρο 1 

Συνιστούμε μία (1) θέση Μονίμου Υπαξιωματικού ή Εθε- 
λοντού Μακράς Θητείας βαθμού Επισμηνία ή Αρχισμηνία 
της Πολεμικής Αεροπορίας στο γραφείο Αεροπορι κού Α¬ 
κολούθου στη Βόννη. 

Άρθρο 2 

1. Από τις διατάξεις της απόφασης αυτής προκαλείται δα¬ 
πάνη σε βάρος Κρατικού προϋπολογισμού ύψους 
13.000.000 δρχ. για το 1999,10.500.000 δρχ.γιαταέτη 2000, 
2002 και 2004 και 15 500.000 δρχ. για τα έτη 2001 και 2003. 

2. Η ανωτέρω δαπάνη θα καλύπτεται από τις πιστώσεις 
που θα εγγράφονται κατ’ έτος στον Προϋπολογισμό του Υ¬ 
πουργείου Εθνικής Άμυνας υπό Ειδ. Φ. 11 -400 και ΚΑΕ 0724. 

3. Η ισχύς της αποιράσεως αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α.Α. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 

ΥΦΥΠ. ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-*- 

Αριθ. Φ. 167/126558 (2) 

Σύσταση Θέσεων Στρατιωτικού Προσωπικού σε Χώρες 
Εξωτερικού. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ ΚΑΙ 
ΟΙΚΟΝΟΜΙΚΩΝ 

1. Έχοντας υπόψη: 

α. Τις διατάξεις του Ν. 2292/95, άρθρο 5, παρ. 19 (ΦΕΚ 
35/15.2.1995/τ.Α') «Οργάνωση και Λειτουργία Υπουργεί¬ 
ου Εθνικής Άμυνας, διοίκηση και έλεγχος των Ενόπλων 
Δυνάμεων και άλλες διατάξεις». 

β. Τις διατάξεις του Ν. 1558/85, άρθρο 29Α, όπως προ¬ 
στέθηκε με τις διατάξεις του Ν. 2081 /92 άρθρο 27 και τρο¬ 
ποποιήθηκε μετηνπαρ. 2ατου άρθρου 1 του Ν. 2469/97, 
(ΦΕΚΑ38). 

γ. Τη σύμφωνη γνώμη του Συμβουλίου Αρχηγών Γενι¬ 
κών Επιτελείων που διατυπώθηκε κατά την 16η/98 Συνε¬ 
δρίαση του (Γνωμάτευση αριθμ. 6). 

δ. Τη ν Α. Π. 1107147/1239/000 6Α'/4.10.96 κοινή Απόφα¬ 
ση του Πρωθυπουργού και του Υπουργού Οικονομικών 
«Ανάθεση Αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ Β' 922), αποφασίζουμε: 

Αρθρο 1 

2. Συνιστούμε: 

(1) Μία θέση Μονίμου Υπαξιωματικού ή Εθελοντού Μα- 
κράς Θητείας βαθμού Επιλοχία ή Αρχιλοχία και των αντι¬ 
στοίχων των άλλων Κλάδων των Ενόπλων Δυνάμεων στον 
ΑΕΑ/Ν ΕΑΠΟΛΕΩΣ, η οποία θα καλύπτεται από τον Κλάδο 
που προέρχεται ο ΑΕΑ/ΝΕΑΠΟΛΕΩΣ. 

(2) Μία θέση Μονίμου Υπαξιωματικού ή ΕΜΘ βαθμού Ε- 
πιλοχία ή Αρχιλοχία και των αντιστοίχων των άλλων Κλά¬ 
δων των Ενόπλων Δυνάμεων στο ΣΑ/ΔΕΕ, η οποία θα κα¬ 
λύπτεται από τον κλάδο που προέρχεται ο ΣΑ/ΔΕΕ. 

Άρθρο 2 

1. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
25.600.000 δρχ. για το έτος 1999, 20.600.000 δρχ. για τα 
έτη 2000, 2002 και 2004 και 30.600.000 δρχ. για τα έτη 
2001 και 2003. 

2. Η ανωτέρω δαπάνη θα καλύπτεται από τις πιστώσεις 
που θα εγγράφονται κατ’ έτος στον Προϋπολογισμό του 
Υπουργείου Εθνικής Άμυνας στους Ειδ. Φ. 11.200,11-300 
και 11-400 και ΚΑΕ 0724. 

3. Η ισχύς της αποφάσεως αυτής αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α.Α. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 

ΥΦΥΠ. ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Φ. 167/126559 (3) 

Σύσταση Θέσεως Στρατιωτικού Προσωπικού στο εξωτε¬ 
ρικό. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ, ΕΞΩΤΕΡΙΚΩΝ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2292/95, άρθρο 5, παρ. 19 (ΦΕΚ 
35/15.2.1995/τ.Α') «Οργάνωση και Λειτουργία Υπουργεί¬ 
ου Εθνικής Άμυνας, διοίκηση και έλεγχος των Ενόπλων 
Δυνάμεων και άλλες διατάξεις». 

β. Τις διατάξεις του άρθρου 29Ατου Ν. 1558/85 όπως 
προστέθηκε με το άρθρο 27 του Ν. 2081/92 και τροπο¬ 
ποιήθηκε με την παρ. 2α του άρθρου 1 του Ν. 2469/97 
(ΦΕΚ Α 38). 


γ. Την υπ’ αριθ. 45 Γνωμάτευση της 19ης/1998 Συνε¬ 
δρίασης Συμβουλίου Αρχηγών Γενικών Επιτελείων. 

δ. Την Α.Π. 1107147/1239/000 6 Α74.10.96 Απόφαση 
του Πρωθυπουργού και του Υπουργού Οικονομικών «Α¬ 
νάθεση Αρμοδιοτήτων Υπουργού Οικονομικών στους Υ¬ 
φυπουργούς Οικονομικών (ΦΕΚ Β' 922), αποφασίζουμε: 

Άρθρο 1 

Συνιστούμε μία θέση στη Μόνιμη Αντιπροσωπεία στη 
Δυτικοευρωπαϊκή Ένωση (ΜΑ/ΔΕΕ) στο Βέλγιο, η οποία 
θα επανδρώνεται από Αξιωματικό του Στρατού Ξηράς 
βαθμού Συνταγματάρχου ή Αντισυνταγματάρχου, Όπλου 
ή Σώματος, με καθήκοντα Αντιπροσώπου Διευθυντού Ε¬ 
θνικών Εξοπλισμών (ΝΑΟΒΕΡ), για θέματα \Λ/ΕΑΟ 
(\Λ/Ε5ΤΕΒΝ ΕυΠΟΡΕΑΝ ΑΒΜΑΝΕΝΤ5 ΟΒΟυΡ). 

Άρθρο 2 

1. Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού ύψους 
8.500.000 δρχ. περίπου για το τρέχον οικονομικό έτος, 
17.500.000 δρχ. γιατα οικονομικά έτη 1999,2000και 2002 
και 25.500.000 δρχ. για το οικονομικά έτη 2001 και 2003. 

2. Η ανωτέρω δαπάνη για το τρέχον οικονομικό έτος κα¬ 
λύπτεται από εγγεγραμμένες πιστώσεις στον προϋπολο¬ 
γισμό ΓΕΣ ΚΑΕ 0724. Για τα επόμενα οικονομικά έτη η εν 
λόγω δαπάνη θα καλύπτεται από τις πιστώσεις που θα εγ- 
γράφονται στον Π/Υ ΓΕΣ (ΚΑΕ 0724) για το σκοπό αυτό. 

3. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Α.Α. ΤΣΟΧΑΤΖΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 

ΥΦΥΠ. ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. 2080905/8987/0022 (4) 

Τροποποίηση της Φ1/Ε/6170/20.7.93 απόφασης του Υ¬ 
πουργού Εθνικής Παιδείας και Θρησκευμάτων «Σύ¬ 
σταση, συγκρότηση, σύνθεση, λειτουργία, αρμοδιό¬ 
τητες και λοιπά θέματα Εθνικής Επιτροπής Καθορι¬ 
σμού Επαγγελματικών Δικαιωμάτων (Ε.Ε.Κ.Ε.Δ.)» 
(ΦΕΚ 544/Β/27.7.93). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ζ' της παραγράφου 3 του 
άρθρου 2, των παραγράφων 3 και 5 του άρθρου 6 και των 
παραγράφων 1 και 2 του άρθρου 10 του Νόμου 2009/92 
(ΦΕΚ 18/Α/92), όπως τροποποιήθηκε και ισχύει. 

2. Τις διατάξεις της υπ’ αριθ. Φ1/Ε/6170/20.7.93, Από¬ 
φασης του Υπουργού Εθνικής Παιδείας και Θρησκευμά¬ 
των «Σύσταση, συγκρότηση, σύνθεση, λειτουργία, αρμο¬ 
διότητες και λοιπά θέματα Εθνικής Επιτροπής Καθορι¬ 
σμού Επαγγελματικών Δικαιωμάτων (Ε.Ε.Κ.Ε.Δ.)» (ΦΕΚ 
544/Β/27.7.93). 

3. Την υπ’ αριθ. 1107147/1239/0006Α74.10.96, Απόφα- 

ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922/Β/96). 

4. Την ανάγκη αναπροσαρμογής της αποζημίωσης των 
μελών της Εθνικής Επιτροπής Καθορισμού Επαγγελματι¬ 
κών Δικαιωμάτων, σύμφωνα με τις διατάξεις του άρθρου 
19 του Ν. 2470/97. 

5. Την κατεπείγουσα ανάγκη καθορισμού, ανά ειδικότη¬ 
τα, των επαγγελματικών δικαιωμάτων των κατόχων τίτ¬ 
λων επαγγελματικής εκπαίδευσης και κατάρτισης όλων 
των επιπέδων επαγγελματικής εκπαίδευσης και κατάρτι¬ 
σης του άρθρου 6 του Ν. 2009/92 και κυρίως των εκατόν 
δέκα ειδικοτήτων των Ινστιτούτων Επαγγελματικής Κα¬ 
τάρτισης (Ι.Ε.Κ.). Γεγονός που επιβάλλει την επίσπευση 
της αποδοτικής λειτουργίας της Εθνικής Επιτροπής Κα¬ 
θορισμού Επαγγελματικών Δικαιωμάτων, η οποία είναι 
δυνατόν να επιτευχθεί μόνο με την επικουρία των προσω¬ 
ρινού χαρακτήρα επιτροπών της παραγράφου 2 του άρ¬ 
θρου 2, της υπ’ αριθ. Φ 1 /Ε/ 6 170/20.7.93 Απόφασης του Υ¬ 
πουργού ΕΠΘ. 

6. Το υπ’ αριθ. πρωτ. 2061750/6712/0022/12.10.98, έγ¬ 
γραφο της 22ης Δ/νσης Μισθολογίου του Υπουργείου Οι¬ 
κονομικών, με το οποίο υποδεικνύεται, στα πλαίσια πε¬ 
ριορισμού των κρατικών δαπανών, μείωση του ύψους των 
προταθεισώ ν από τον Ο.Ε.Ε.Κ.αμοιβώντων μελών της Ε¬ 
θνικής Επιτροπής Καθορισμού Επαγγελματικών Δικαιω¬ 
μάτων. 

7. Το γεγονός ότι η προκαλούμενη δαπάνη σε βάρος του 
προϋπολογισμού του νομικού προσώπου δημοσίου δικαί¬ 
ου «Οργανισμός Επαγγελματικής Εκπαίδευσης και Κα¬ 
τάρτισης (Ο.Ε.Ε.Κ.)» υπολογιζομένη, σύμφωνα με τις δια¬ 
τάξεις του άρθρου 19 του Ν. 2470/97, ανέρχεται: α) για την 
Ε. Ε. Κ. Ε.Δ., στο ποσό των πέντε εκατομμυρίων οκτακόσιων 
σαράντα χιλιάδων (5.840.000) δρχ. περίπου, για το τρέχον 
οικονομικό έτος και οκτώ εκατομμυρίων επτακοσίων εξή¬ 
ντα χιλιάδών (8.760.000) δρχ. για καθένα από τα επόμενα 
οικονομικά έτη. Για την ανωτέρω δαπάνη έχει εγγράφει πί¬ 
στωση στον προϋπολογισμό του Ο.Ε.Ε.Κ. οικονομικού έ¬ 
τους 1998, υπό φορέα 0260 και ΚΑΕ 0264 και β) για τις ε¬ 
πιτροπές προσωρινού χαρακτήρα, στο ποσό των δεκαέξι 
εκατομμυρίων πεντακοσίων χιλιάδων (16.500.000) δρχ. 
περίπου, για το τρέχον οικονομικό έτος και για καθένα α¬ 
πό τα επόμενα οικονομικά έτη, ήτοι για κάθε ευκαιριακή 
(προσωρινού χαρακτήρα) επιτροπή δαπάνη αποζημίωσης 
των μελών της εκ δραχμών πεντακοσίων πενήντα χιλιά- 
δων(550.000) επί τριάντα, κατά μέγιστο αριθμό, επιτροπές 
ετησίως. Γιατην ανωτέρω συνολική δαπάνη έχει εγγράφει 
πίστωση στον προϋπολογισμό του Ο.Ε.Ε.Κ. οικονομικού έ¬ 
τους 1998 υπό φορέα 0260 και ΚΑΕ 0264. 

8. Την επί του θέματος 9α της, υπ’ αριθ. 36/29.10.98 συ- 
νεδριάσεως απόφαση του Δ.Σ. του Ο.Ε.Ε.Κ. 

9. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93, αποφασίζου¬ 
με: 

Την τροποποίηση της εν θέματι Αποφάσεως το κανονι¬ 
στικό κείμενο της οποίας έχει ως ακολούθως: 

Άρθρο 1 

1. Η παράγραφος 5 του άρθρου 1 της απόφασης αυτής 
αντικαθίσταται ως εξής: «Καθήκοντα γενικού εισηγητή 
στην Ε.Ε.Κ.Ε.Δ. ασκεί ο Προϊστάμενος της Διεύθυνσης Ε¬ 
παγγελματικών Δικαιωμάτων και Ισοτιμιών του Ο.Ε.Ε.Κ., 
τούτου δε κωλυωμένου ή απόντος ο Προϊστάμενος του 


Τμήματος Επαγγελματικών Δικαιωμάτων της ίδιας Διεύ¬ 
θυνσης. Ο Πρόεδρος της Ε.Ε.Κ.Ε.Δ. ορίζει τον ειδικό ει¬ 
σηγητή κάθε συζητουμένου σχεδίου Προεδρικού Διατάγ¬ 
ματος ή ασκεί ο ίδιος καθήκοντα εισηγητή». 

2. Η παράγραφος 7 του άρθρου 1 της απόφασης αυτής 
αντικαθίσταται ως εξής: «Η Ε.Ε.Κ.Ε.Δ. συγκαλείται σε συ¬ 
νεδρίαση με απόφαση του Προέδρου ή του αναπληρωτή 
Προέδρου αυτής, συνεδριάζει δε τέσσερεις έως έξι φο¬ 
ρές το μήνα. Οι συνεδριάσεις πραγματοποιούνται εκτός 
του ωραρίου λειτουργίας των δημοσίων υπηρεσιών. Τα 
μέλη, τακτικά και αναπληρωματικά, οι ειδικοί εισηγητές 
και οι εκπρόσωποι υπουργείων, ν.π.δ.δ. και κοινωνικών ε¬ 
ταίρων προσκαλούνται εγγράφως ή προφορικώς τουλά¬ 
χιστον δύο (2) ημέρες πριν από τη συνεδρίαση». 

3. Η παράγραφος 9 του άρθρου 1 της απόφασης αυτής 
αντικαθίσταται ως εξής: «Στον Πρόεδρο, τον αναπληρω¬ 
τή Πρόεδρο, τα μέλη και τον Γραμματέα της Επιτροπής, 
καθώς και στα μέλη - εκπροσώπους δημοσίων και ιδιωτι¬ 
κών φορέων, που κατά περίπτωση καλούνται στις συνε¬ 
δριάσεις της Ε.Ε.Κ.Ε.Δ., σύμφωνα με τη διάταξη της πα¬ 
ραγράφου 6 του άρθρου 1 της τροποποιούμενης από¬ 
φασης, καταβάλλεται μηναία αποζημίωση που ανέρχεται 
για τον Πρόεδρο και τον αναπληρωτή Πρόεδρο σΓΟ πο¬ 
σό των εβδομήντα χιλιάδων (70.000) δρχ. για τα μέλη της 
Επιτροπής καθώς και τα μέλη - εκπροσώπους, δημοσίων 
και ιδιωτικών φορέων στο ποσό των εξήντα χιλιάδων 
(60.000) δρχ., και για τον γραμματέα στο ποσό των πενή¬ 
ντα χιλιάδων (50.000) δρχ. Η συμμετοχή των εκπροσώ¬ 
πων δημοσίων και ιδιωτικών φορέων βεβαιώνεται με δια- 
πιστωτική πράξη του Προέδρου ή του αναπληρωτή Προ¬ 
έδρου της Επιτροποής. Σε κάθε συνεδρίαση της 
Ε.Κ.Κ.Ε.Δ. μπορούν να μετέχουν μέχρι τέσσερα μέλη - 
εκπρόσωποι δημοσίων και ιδιωτικών φορέων. Η μηνιαία 
αποζημίωση του Προέδρου και του αναπληρωτή Προέ¬ 
δρου, τωντακτικών και αναπληρωματικών μελών, των με¬ 
λών - εκπροσώπων δημοσίων και ιδιωτικών φορέων κα¬ 
θώς και του τακτικού και αναπληρωματικού γραμματέα 
θα υπολογίζεται επί τη βάσει τεσσάρων κατά μήνα συνε¬ 
δριάσεων, κλασματικά μειούμενη στην περίπτωση απου¬ 
σίας τους από μία ή περισσότερες συνεδριάσεις». 

4. Η παράγραφος 1 του άρθρου 2 της απόφασης αυτής 
αντικαθίσταται ως εξής: «Προς υποστήριξη του έργου 
της Επιτροπής συγκροτούνται, με απόφαση του Δ Σ. του 
Ο.Ε.Ε.Κ., προσωρινού χαρακτήρα επιτροπές, κατά τομέα 
επαγγελμάτων και ε ιδικότητα. Οι επιτροπές αυτές έργο έ¬ 
χουν την σύνταξη σχεδίων Προεδρικών Διαταγμάτων για 
την επαγγελματική κατοχύρωση των κατόχων τίτλων ε¬ 
παγγελματικής εκπαίδευσης και κατάρτισης του άρθρου 
6 του Ν. 2009/92. Οι παραπάνω επιτροπές αποτελούνται: 
α) από ένα (1) συντονιστή, μόνιμο υπάλληλο κατηγορίας 
ΠΕ ή αποσπασμένο στον Ο.Ε.Ε.Κ., εκπαιδευτικό ή επι¬ 
στήμονα ή εμπειρογνώμονα εγνωσμένου κύρους, με ευ- 
ρεία γνώση του ρυθμιστέου, με το Προεδρικό Διάταγμα, 
αντικειμένου β) από δύο έως τρία (2-3) μέλη - εκπροσώ¬ 
πους υπουργείων και κοινωνικών εταίρων, γ) από ένα (1) 
μέλος, νομικό επιστήμονα με ειδίκευση σε θέματα Εργα¬ 
τικού ή Διοικητικού Δικαίου και δ) από ένα γραμματέα, μό¬ 
νιμο υπάλληλο ή αποσπασμένο στο Ο.Ε.Ε.Κ. εκπαιδευτι¬ 
κό . Η συνολική αποζημίωση των μελών των ανωτέρω προ¬ 
σωρινού χαρακτήρα επιτροπών καθορίζεται ως εξής: 

Συντονιστής: 120.000 δρχ. 

Μέλος: 90.000 δρχ. 

Γραμματέας: 70.000 δρχ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

Η ισχύς της απόφασης αυτής αρχίζει από την 1 η Μαρτί¬ 
ου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 29 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-φ- 

Αριθ, 2081749/8930/0022 (5) 

Επανασύσταση Ομάδων Εργασίας για την επιλογή θεα¬ 
μάτων για μαθητές και καθορισμός αμοιβής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 55παρ. 4τουΝ. 1566/1985. 

2. Τις διατάξεις του άρθρου 19 του Ν. 2470/97 (ΦΕΚ 
40/τ.Α'). 

3. Το άρθρο 21 του Ν. 1966/91. 

4. Το άρθρο 22 παρ. 3 του Ν. 2362/95. 

5. Τις διατάξεις του άρθρου 1 του Ν. 301/76. 

6. Το άρθρο 28 του Ν. 1558/85 (ΦΕΚ 137/τ.Α'). 

7. Τις διατάξεις του άρθρου 40 του Ν. 849/78 (ΦΕΚ 
232/τ.Α) όπως τροποποιήθηκε με το άρθρο 8 του Ν. 
2129/93 (ΦΕΚ 57/τ.Α'). 

8. Την παρ. 3 του άρθρου 3 του Ν. 2362/95 (ΦΕΚ 
247/τ.Α'). 

9. Την αριθ. 2008081/649/0022 απόφαση που αφορά 
την αποζημίωση των ομάδων εργασίας για την επιλογή 
θεαμάτων για μαθητές (ΦΕΚ 95/τ.Α'). 

10. Την αριθ. 2027332/3206/0022/1.6.93 απόφαση του 
Υπουργού Οικονομικών «αναπροσαρμογή αποζημίωσης 
ιδιωτών μελών συλλογικών οργάνων» (ΦΕΚ 
422/τ.Β'/14.6.93). 

11. Τηναρ. Γ2/5595/27.10.94 εγκύκλιο του Υπουργού Ε¬ 
θνικής Παιδείας και Θρησκευμάτων «έγκριση και παρα¬ 
κολούθηση θεαμάτων (θεάτρου, κουκλοθέατρου, κινημα¬ 
τογραφικών ταινιών, καραγκιόζη κ.λπ.). 

12. Την ανάγκη επιλογής καλλιτεχνικών εκδηλώσεων 
και θεαμάτων με μορφωτικό, πολιτιστικό και παράλληλα 
ψυχαγωγικό περιεχόμενο για την ψυχοπαιδαγωγική βελ¬ 
τίωση και αισθητική καλλιέργεια των μαθητών. 

13. Το άρθρο 1 του Ν. 2469/97 (ΦΕΚ 38/τ.Α') και το γε¬ 
γονός ότι από τις διατάξεις και αποφάσεις αυτής προκα- 
λείται: 

Α. Δαπάνη 5.312.000 (πέντε εκατομμυρίων τριακοσίων 
δώδεκα χιλιάδων) δρχ. σε βάρος του προϋπολογισμού 
χρήσης 1998 η οποία αναλύεται ως ακολούθως: 

α) 176.000 (εκατόν εβδομήντα έξι χιλιάδων) δρχ. για κα¬ 
θένα από τους Νομούς: Αιτωλοακαρνανίας, Ημαθίας, Ιω- 
αννίνων, Καβάλας, Μεσσηνίας, Ροδόπης, Φθιώτιδας, Λά¬ 
ρισας, Αχάίας, Δωδεκανήσου, Σερρών, Χανίων και Θεσ¬ 
σαλονίκης. 

β) 1.008.000 (ένα εκατομμύριο οκτώ χιλιάδες) δρχ. για 
καθένα από τους Νομούς: Κοζάνης, Μαγνησίας και Χίου. 

Β. Δαπάνη 17.136.000 (δέκα επτά εκατομμύρια εκατόν 
τριάντα έξι χλιάδες) δρχ. για καθένα από τα πέντε επό¬ 
μενα οικονομικά έτη και ειδικότερα 1.008.000 δρχ. για κα¬ 


θένα από τους Νομούς: Αιτωλοακαρνανίας, Ημαθίας, Ιω- 
αννίνων, Καβάλας, Μεσσηνίας, Ροδόπης, Φθιώτιδας, Λά¬ 
ρισας, Αχαΐας, Δωδεκανήσου, Σερρών, Χανίων, Θεσσα¬ 
λονίκης, Κοζάνης, Μαγνησίας, Χίου και Κέρκυρας. 

Η εκ δρχ. 5.312.000 δαπάνη έτους 1998 θα αντιμετωπι- 
σθεί από τις γραμμένες πιστώσεις στον ΚΑΕ 5184 του ει¬ 
δικού φορέα 19-110 του προϋπολογισμού χρήσης 1998 
του ΥΠ.Ε.Π.Θ. με μεταφορά ποσού 176.000 δρχ. στον 
ΚΑΕ 2279 του ειδικού φορέα 085 του προϋπολογισμού 
καθενός από τους Νομούς: Αιτωλοακαρνανίας, Ημαθίας, 
Ιωαννίνων, Καβάλας, Μεσσηνίας, Ροδόπης, Φθιώτιδας, 
Λάρισας, Αχαΐας, Δωδεκανήσου, Σερρών, Χανίων και 
Θεσσαλονίκης, και του ποσού των 1.008.000 δρχ. στον 
ΚΑΕ 2279 του ειδικού φορέα 085 του προϋπολογισμού 
καθενός από τους Νομούς: Κοζάνης, Μαγνησίας και Χίου. 

Οι παραπάνω μεταφορές θα γίνουν αμέσως μετά την υ 
πογραφή της απόφασης αυτής. 

Η εκ δρχ. 17.136.000 ετήσια δαπάνη για τα πέντε επό¬ 
μενα οικονομικά έτη θα αντιμετωπίζεται με την πρόβλεψη 
και εγγραφή πίστωσης 1.008.000 στον ΚΑΕ 2279 του ειδι¬ 
κού φορέα 085 στον προϋπολογισμό ενός εκάστου των 
πέντε επομένων ετών καθενός από τους αναφερόμενους 
187 νομούς. 

14. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων στους Υφυπουργούς Οικονομι¬ 
κών», αποφασίζουμε: 

1. Επανασυστήνουμε την Ομάδα Επιλογής Θεαμά¬ 
των για μαθητές Πρωτοβάθμιας και Δευτεροβάθμιας 
Εκπαίδευσης στις Διευθύνσεις των πόλεων: Αγρίνιου, 
Βέροιας, Βόλου, Ιωαννίνων, Καβάλας, Καλαμάτας, 
Κέρκυρας, Κομοτηνής, Κοζάνης, Λαμίας, Λάρισας, Πά¬ 
τρας, Ρόδου, Σερρών, Χανίων, Χίου, όπου λειτουργούν 
Δημοτικά Περιφερειακά θέατρα, καθώς και στη Θεσ¬ 
σαλονίκη όπου εδρεύει το Κρατικό θέατρο Βορείου Ελ¬ 
λάδος. 

2. Οι ομάδες είναι πενταμελείς και μέλη τους ορίζονται: 
ο προϊστάμενος Διεύθυνσης Δευτεροβάθμιας Εκπαίδευ¬ 
σης, ο προϊστάμενος Διεύθυνσης Πρωτοβάθμιας Εκπαί¬ 
δευσης, ένας εκπαιδευτικός, ο καλλιτεχνικός Διευθυντής 
του Δημοτικού περιφερειακού θεάτρου ή εκπρόσωπός 
του και ένας ηθοποιός ή σκηνοθέτης. 

Γραμματέας της επιτροπής είναι εκπαιδευτικός απο¬ 
σπασμένος στη Διεύθυνση Δευτεροβάθμιας Εκπαίδευ¬ 
σης ή διοικητικός υπάλληλος της Διεύθυνσης Δευτερο¬ 
βάθμιας εκπαίδευσης. 

3. Έργο των ομάδων εργασίας είναι να παρακολουθούν 
και να κρίνουν την καταλληλότητα και ποιότητα των πα¬ 
ραστάσεων: θεάτρου, κουκλοθέατρου, καραγκιόζη και κι¬ 
νηματογραφικών ταινιών που προορίζονται για τους μα¬ 
θητές της πρωτοβάθμιας και της δευτεροβάθμιας εκπαί¬ 
δευσης και να συνεδριάζει για να εισηγείται για τη 
χορήγηση της σχετικής άδειας ή την ανάκλησή της, όταν 
διαπιστώνει παρεκκλίσεις από τις σχετικές εγκυκλίους. 

4. Καθορίζουμε την αποζημίωση των μελών και του 
γραμματέα της ομάδας εργασίας για την επιλογή θεαμά¬ 
των για μαθητές που προβλέπεται από την παρ. 4 του άρ¬ 
θρου 55 του Ν. 1566/85 σε 6.000 δρχ. για κάθε συνεδρία¬ 
ση (περιλαμβανομένων και των παρακολουθήσεων θεα¬ 
μάτων), ο δε αριθμός αυτών ορίζεται σε τέσσαρες (4) 
κατά μήνα και για το χρονικό διάστημα από 1 η Οκτωβρίου 
εκάστου σχολικού έτους έως και την 30η Απριλίου του ε¬ 
πομένου σχολικού έτους. 

5. Η απόφαση αυτή ισχύει από την 1η Ιανουάριου 1998 

6 . Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-φ- 

Αριθ. 2079554/8704/0022 (6) 

Έγκριση υπερωριακής απασχόλησης για τους υπαλλή¬ 
λους της Διεύθυνσης Προγραμματισμού και Μελετών 
του ΥΠΠΟ, για το έτος 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του άρθρου 15 του Ν. 2592/98 (ΦΕΚ 57/τ.Α'/98), «Α¬ 
ναπροσαρμογή συντάξεων πολιτικών συνταξιούχων του 
Δημοσίου.... κ.λπ.», δια του οποίου αντικαθίστανται οι δια¬ 
τάξεις του άρθρου 18 του Ν. 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις», που αφορούν στην υπερωριακή 
εργασία. 

2. Του άρθρου 21 παραγρ. 3 του Ν. 2515/97 «Άσκηση ε¬ 
παγγέλματος Λογιστή, Φοροτεχνικού, λειτουργία Σ.Ο.Ε. 
και άλλες διατάξεις». 

3. Του Π.Δ. 941/77 «Περί Οργανισμού του Υπουργείου 
Πολιτισμού». 

4 . Του Ν.Δ. 140/73 «Περί υπερωριακής, νυκτερινής και 
κατ’ εξαιρέσιμους ημέρας εργασίας του προσωπικού Αυ¬ 
τομάτου Επεξεργασίας Στοιχείων» (ΦΕΚ 221/τ.Α'/ 
21.9.73), δια του οποίου ορίζεται ότι, για την εξασφάλιση 
της 24ωρης λειτουργίας των Η/Υ στις Δημόσιες υπηρε¬ 
σίες, το προσωπικό που απασχολείται με την Αυτόματη Ε¬ 
πεξεργασία Στοιχείων, δύναται να απασχολείται και πέ¬ 
ραν του κεκανονισμένου ωραρίου εργασίας και κατά τις 
νυκτερινές ώρες. 

5. Της παραγρ. 3της αριθ. ΔΙΟΔ/Φ.62/237/6260/23.7.97 
απόφασης του Υπουργού Οικονομικών (ΦΕΚ 451 /τ. Β'/ 
21.8.87) «Καθορισμός των ωρών εργασίας των Δημοσίων 
Υπηρεσιών», δια της οποίας ορίζεται ότι το προσωπικό 
των Υπηρεσιών που διαθέτουν συστήματα Η/Υ, μπορεί να 
κατανέμεται σε εναλλασόμενες βάρδιες. 

6 . Του Π.Δ. 748/66 για την κωδικοποίηση, κατάργηση, 
τροποποίηση και συμπλήρωση διατάξεων της κείμενης 
νομοθεσίας, περί της εβδομαδιαίας και Κυριακής ανα- 
παύσεως και ημερών αργίας. 

7. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

8 . Το γεγονός ότι: 

α) Το σύνολο των υπηρετούντων μονίμων υπαλλήλων 
του Υπουργείου Πολιτισμού, ανέρχεται σε δύο χιλιάδες ε¬ 
πτακόσιους δέκα τέσσερις (2.714), μη υπολογιζομένου 
του προσωπικού φύλαξης αρχαιοτήτων και του προσωπι¬ 
κού καθαριότητας (συνολικά 1.875 υπάλληλοι), για τους 
οποίους εκδόθηκε η αριθ. 2027977/2787/0022/27.5.98 
κοινή απόφαση των Υπουργών Οικονομικών και Πολιτι¬ 
σμού και 


β) Στη Δ/νση Προγραμματισμού και Μελετών υπηρε¬ 
τούν συνολικά δέκα έξι (16) υπάλληλοι. 

9. Το γεγονός ότι η προκαλούμενοι δαπάνη, ύψους συ¬ 
νολικά 10.147.200 δρχ., έχει προβλεφθεί και θα καλυφθεί 
από τις πιστώσεις του Τακτικού Προϋπολογισμού του Υ¬ 
πουργείου Πολιτισμού για το έτος 1998 (ΚΑΕ 0511 και 
0512). 

10. Το γεγονός ότι, ο αιτούμενος αριθμός ωρών υπερω- 
ριακής απασχόλησης, κρίνεται απαρ... προς για την ομα¬ 
λή και εύρυθμη λειτουργία της Διεύθυνσης Προγραμμα¬ 
τισμού και Μελετών του ΥΠ.ΠΟ., επειδή: 

α) Οι υπάλληλοι του Τμήματος Μηχανογράφησης της 
ως άνω Δ/νσης υποχρειούνται να εργάζονται σε βάρδιες 
σε 12ωρη βάση και πέραν του υποχρεωτικού ωραρίου ερ¬ 
γασίας, προκειμένου να παραμένουν σε λειτουργία οι Η¬ 
λεκτρονικοί Υπολογιστές, για να υπάρχει πρόσβαση στο 
σύστημα από όλους τους υπαλλήλους του ΥΠ.ΠΟ., κα¬ 
θώς και από τους υπαλλήλους - συνεργάτες των Γραφεί¬ 
ων Υπουργού, Γενικού Γραμματέα και Ειδικής Γραμματέ- 
ως. 

β) Οι εργασίες που έχουν ως αντικείμενο την ασφάλεια 
του συστήματος πρέπει να γίνονται, όταν το λοιπό προ¬ 
σωπικό του ΥΠ.ΠΟ. δεν εργάζονται. 

γ) Οι αυξημένες εποχιακές και άλλες επείγουσες ανά¬ 
γκες της Υπηρεσίας (σύνταξη, παρακολούθηση και απο¬ 
λογισμός του Προγράμματος Δράσης του Υπουργείου, 
φορολογικές βεβαιώσεις, Προϋπολογισμός κ.λπ.), κα¬ 
ταρτίζονται και παρακολουθούνται μηχανογραφικά. 

δ) Ειδικότερα, για τους Προϊσταμένους τόσο της 
Δ/νσης όσο και των δύο Τμημάτων αυτής, η υπερωριακή 
ή νυκτερινή απασχόληση καθίσταται επιβεβλημένη, λόγω 
της υποχρεωτικής τους συμμετοχής σε όλες τις συσκέ¬ 
ψεις των Προϊσταμένων των Υπηρεσιών του ΥΠ.ΠΟ. υπό 
τον Γ ενικό Γ ραμματέα. που πραγματοποιούνται κατά τις 
απογευματινές και νυκτερινές ώρες, με θέμα την κατάρ¬ 
τιση, παρακολούθηση, απολογισμό της πορείας και συ¬ 
ντονισμό των ενεργειών τόσο του Προγράμματος Δρά¬ 
σης του ΥΠ.ΠΟ., όσο και Προγράμματος Δημοσίων Επεν¬ 
δύσεων, αποφασίζουμε: 

1. Εγκρίνουμε, κατά το έτος 1998, την υπερωριακή α¬ 
πασχόληση υπαλλήλων της Διεύθυνσης Προγραμματι¬ 
σμού και Μελετών του Υπουργείου Πολιτισμού, προκει¬ 
μένου να καλυφθούν επείγουσες ή έκτακτες υπηρεσιακές 
ανάγκες της Διεύθυνσης αυτής, ως εξής: 

-Την υπερωριακή απασχόληση πέρα από τις ώρες υπο¬ 
χρεωτικής μέχρι πενήντα (50) ώρες το μήνα, καθώς και 
την εργασία με αμοιβή κατά τις νυκτερινές ώρες μέχρι δέ¬ 
κα (10) ώρες το μήνα για τρεις (3) υπαλλήλους ΠΕ Κατη¬ 
γορίας, από 1.1. μέχρι 31.12.98. 

-Την υπερωριακή απασχόληση πέρα από τις ώρες της υ¬ 
ποχρεωτικής μέχρι τριάντα πέντε (35) ώρες το μήνα για ένα 
(1) υπάλληλο ΤΕ Κατηγορίας, από 1.7 μέχρι 31.12.98 και 

-Την υπερωριακή απασχόληση πέρα από τις ώρες της υ¬ 
ποχρεωτικής, μέχρι τριάντα πέντε (35) ώρες το μήνα για 
έξι (6) μονίμους υπαλλήλους, ΔΕ Κατηγορίας, από 1.7 μέ¬ 
χρι 31.12.98. 

2. Η διάθεση του εγκρινόμενου, κατά τα ανωτέρω, α¬ 
ριθμού ωρών υπερωριακής, απασχόλησης, στους ως άνω 
υπαλλήλους, θα γίνει με απόφαση του οικείου Υπουργού, 
και η πραγματοποίησή τους θα βεβαιώνεται υπεύθυνα α¬ 
πό την Προϊσταμένη της Διεύθυνσης Προγραμματισμού 

και Μελετών του ΥΠ.ΠΟ. για τους υπαλλήλους της και α¬ 
πό τον Γεν. Δ/ντή Διοικ. Υποστήριξης για την Προϊστάμε¬ 
νη της Δ/νσης. 

3.0 κατά τα ανωτέρω αριθμός των υπαλλήλων, για τους 
οποίους εγκρίνεται υπερωριακή απασχόληση, δεν αφορά 
στο σύνολο των υπηρετούντων στη Δ/νση Προγραμματι¬ 
σμού και Μελετών του ΥΠ.ΠΟ. 

4. Η πρόβλεψη της δαπάνης που θα προκληθεί για την 
ως άνω αποζημίωση, ύψους συνολικά 10.147.200 δρχ., θα 
καλυφθεί από τις πιστώσεις του Τακτικού Προϋπολογι¬ 
σμού του ΥΠ.ΠΟ. (ΚΑΕ 0511 και 0512). 

5. Η υπερωριακή εργασία θα παρέχεται, από τη λήξη 
του υποχρεωτικού ωραρίου εργασίας και μέχρι την 22α 
νυκτερινή και από την 22α νυκτερινή μέχρι την 6η πρωινή. 

6. Η απόφαση αυτή που εκδίδεται σε πρώτη εφαρμογή 
του Ν. 2470/97 να δημοσιευθεί στην Εφημερίδα της Κυ- 
βερνήσεως. 

Αθήνα, 21 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

-Φ- 

Αριθ. 2076183/8355/0022 (7) 

Αντιστοιχία Οργανικών Μονάδων των Υπηρεσιών των Εμ¬ 
μίσθων Υποθηκοφυλακείων και των Κτηματολογικών 
Γ ραφείων Ρόδου και Κώ - Λέρου σε Γ ενική Διεύθυνση, 
Διεύθυνση και Τμήμα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ 
ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των Ν. 724/77, Ν. 1586/86, Ν. 2190/94, 
Ν. 2331/95 (άρθρο 10 παρ. 7) και Ν. 2521/97 (άρθρο 23 
παρ. 4). 

2. Το γεγονός ότι μέχρι σήμερα δεν έχει καταστεί δυνα¬ 
τή η κατάρτιση του Οργανισμού των Υπηρεσιών των Εμ¬ 
μίσθων Υποθηκοφυλακείων του Κράτους και των Κτημα- 
τολογικών Γ ραφείων Ρόδου και Κω - Λέρου. 

3. Την ανάγκη της εύρυθμης λειτουργίας των ανωτέρω 
Υπηρεσιών. 

4. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 όπως αντικα- 
ταστάθηκε με το άρθρο 1 του Ν. 2469/97 και το άρθρο 22 
του Ν. 2362/95. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δρχ. 18.120.000 ετησίως 
σε βάρος του Κρατικού Προϋπολογισμού και για το τρέ- 
χον έτος δαπάνη δρχ. 3.000.000 η οποία θα καλυφθεί από 
τις πιστώσεις του προϋπολογισμού του Υπουργείου Δι¬ 
καιοσύνης. 

6. Την αρ. ΔΙΔΚ/Φ.1/20199/1997 κοινή απόφαση του 
Πρωθυπουργού και του Υπουργού Εσωτερικών, Δημ. Διοί¬ 
κησης και Αποκέντρωσης, για την ανάθεση αρμοδιοτήτων. 

7. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Άρθρο 1 

Αντιστοιχία οργανικών μονάδων 
Η αντιστοιχία των Υπηρεσιών των Εμμίσθων Υποθηκο¬ 


φυλακείων του Κράτους και των Κτηματολογικών Γ ρα¬ 
φείων Ρόδου και Κω - Λέρου σε Γενική Διεύθυνση, Διεύ¬ 
θυνση και Τμήμα καθορίζεται ως εξής: 

Το Έμμισθο Υποθηκοφυλακείο Αθηνών, αντιστοιχεί σε 
Γενική Διεύθυνση. 

Οι Διευθύνσεις και τα Τμήματα στα οποία διαρθρώνεται 
η ανωτέρω Υπηρεσία, σύμφωνα με την απόφαση του Υ¬ 
πουργού Δικαιοσύνης 67088/78 (ΦΕΚ 1032/τ.Β'/78), ό¬ 
πως τροποποιήθηκε με την 48929/84 (ΦΕΚ 496/τ. Β/84) ό¬ 
μοια, αντιστοιχούν σε Διευθύνσεις και Τμήματα. Το Τμή¬ 
μα Προσωπικού και Γραμματείας του Υποθηκοφυλακείου 
Αθηνών υπάγεται στη Διεύθυνση παλαιών τίτλων του ίδι¬ 
ου Υποθ/κείου. 

Τα Έμμισθα Υποθηκοφυλακεία Θεσσαλονίκης, Πειραιά 
και το Κτηματολογικό Γ ραφείο Ρόδου αντιστοιχούν σε Δι¬ 
εύθυνση. Τα Τμήματα στα οποία διαρθρώνονται οι εν λό¬ 
γω Υπηρεσίες, σύμφωνα με τις αποφάσεις του Υπουργού 
Δικαιοσύνης 16805/80 (ΦΕΚ299/τ.Β'/80) 114462/79 (ΦΕΚ 
366/τ.Β'/79) και 60832/80 (ΦΕΚ978/τ.Β'/80), αντιστοιχούν 
σε Τμήματα. 

Τα λοιπά Έμμισθα Υποθηκοφυλακεία του Κράτους και 
το Κτηματολογικό Γ ραφείο Κώ - Λέρου αντιστοιχούν σε 
Διεύθυνση. 

Άρθρο 2 

Προϊστάμενοι Οργανικών Μονάδων 
Α. ΓΕΝΙΚΩΝ ΔΙΕΥΘΥΝΣΕΩΝ - ΔΙΕΥΘΥΝΣΕΩΝ 

1. Της Γενικής Διεύθυνσης του Εμμίσθου Υποθηκολα- 
κείου Αθηνών, προΐσταται μόνιμος υπάλληλος της κατη¬ 
γορίας ΠΕ κλάδου Διοικητικού - Οικονομικού, με βαθμό Α', 
πτυχιούχος νομικού τμήματος νομικών σχολών των Πανε¬ 
πιστημίων της χώρας ή ισοτίμων σχολών της αλλοδαπής. 

Αν δεν υπάρχει υπάλληλος με το αναφερόμενο τυπικό 
προσόν, επιλέγεται υπάλληλος πτυχιούχος τμήματος Πο¬ 
λιτικών και Οικονομικών Επιστημών των Πανεπιστημίων 
της Χώρας ή ισοτίμων σχολών της αλλοδαπής. 

Η επιλογή προϊσταμένου της ανωτέρω Γενικής Διεύ¬ 
θυνσης γίνεται από το πενταμελές Δικαστικό Συμβούλιο 
του Αρείου Πάγου. 

Κατά τα λοιπά εφαρμόζονται ανάλογα οι διατάξεις των 
παρ. 2 και 3 του άρθρου 36 του Ν. 2190/94 όπως εκάστο- 
τε ισχύουν. 

2. Των Διευθύνσεων του Εμμίσθου Υποθηκοφυλακείου 
Αθηνών, πλην της Διεύθυνσης ΠαλαιώνΤίτλων του ιδίου 
Υποθηκοφυλακείου προίστανται υπάλληλοι κατηγορίας 
ΠΕ κλάδου Διοικητικού - Οικονομικού με βςθμό Α' και τε¬ 
τραετή τουλάχιστον υπηρεσία στο βαθμό αυτό. 

Της Διεύθυνσης Παλαιών Τίτλων του Υποθηκοφυλακεί¬ 
ου Αθηνών προΐσταται υπάλληλος των κατηγοριών ΤΕ 
κλάδου Διοικητικού - Οικονομικού ή ΔΕ κλάδου Διοικητι¬ 
κού - Λογιστικού με βαθμό Α' και τετραετή τουλάχιστον υ¬ 
πηρεσία στο βαθμό αυτό. 

Η επιλογή Προϊσταμένων Διευθύνσεων της παραγρά¬ 
φου αυτής γίνεται από το Υπηρεσιακό Συμβούλιο των υ¬ 
παλλήλων Εμμίσθων Υποθηκοφυλακείων. 

Κατά τα λοιπά εφαρμόζονται ανάλογα οι διατάξεις της 
παρ. 6 του άρθρου 36 του Ν. 2190/94, όπως εκάστοτε ι¬ 
σχύουν. 

3. Των Διευθύνσεων των Εμμίσθων Υποθηκοφυλακείων 
Θεσσαλονίκης και Πειραιά προίστανται μόνιμοι υπάλλη¬ 
λοι της κατηγορίας ΠΕ κλάδου Διοικητικού - Οικονομικού 
με βαθμό Α', ιττυχιούχοι νομικού τμήματος νομικών σχο- 

λών των Πανεπιστημίων της χώρας ή ισοτίμων σχολών 
της αλλοδαπής. 

Αν δεν υπάρχουν υπάλληλοι με το αναφερόμενο τυπικό 
προσόν επιλέγονται υπάλληλοι πτυχιούχοι τμήματος πο¬ 
λιτικών και οικονομικών επιστημών των πανεπιστημίων 
της χώρας ή ισοτίμων σχολών της αλλοδαπής. 

Η επιλογή Προϊσταμένων της παραγράφου αυτής γίνε¬ 
ται από το Πενταμελές Δικαστικό Συμβούλιο του Αρείου 
Πάγου. 

Κατά τα λοιπά εφαρμόζονται ανάλογα οι διατάξεις της 
παραγράφου 6του άρθρου 30 του Ν. 2190/94. 

4. Των Διευθύνσεων των λοιπών Εμμίσθων Υποθηκοφυ¬ 
λακείων και των Κτηματολογικών Γραφείων Ρόδου και Κώ 
- Λέρου προΐστανται υπάλληλοι της κατηγορίας ΠΕ Κλά¬ 
δου Διοικητικού - Οικονομικού πτυχιούχοι νομικού τμήμα¬ 
τος νομικών σχολών. Αν δεν υπάρχουν υπάλληλοι με το α¬ 
ναφερόμενο τυπικό προσόν επιλέγονται υπάλληλοι πτυ- 
χιούχοι τμήματος πολιτικών και οικονομικών επιστημών 
των πανεπιστημίων της χώρας ή ισοτίμων σχολών της αλ¬ 
λοδαπής. Η επιλογή προϊσταμένων διευθύνσεων της πα¬ 
ραγράφου αυτής γίνεται από το Πενταμελές Δικασπκό 
Συμβούλιο του Αρείου Πάγου. Κατά τα λοιπά εφαρμόζο¬ 
νται ανάλογα οι διατάξεις της παρ. 6 του άρθρου 36 του 
Ν. 2190/94. Σε περίπτωση που δεν υπάρχουν υπάλληλοι 
με τις προϋποθέσεις αυτές ή οι υπάρχουσες δεν επιθυ¬ 
μούν, η πλήρωση των θέσεων της παραγράφου αυτής γί¬ 
νεται κατά τις διατάξεις της παρ. 3 του άρθρου 5 του Ν. 
724/77. 

Β. ΤΜΗΜΑΤΩΝ 

Των Τμημάτων των κατωτέρω Υποθηκοφυλακείων 
προΐστανται υπάλληλοι με βαθμό Α'. Κατά τα λοιπά εφαρ¬ 
μόζονται ανάλογα οι διατάξεις της παρ. 7 του άρθρου 36 
του Ν. 2190/94 όπως εκάστοτε ισχύουν. 

α) ΥΠΟΘΗΚΟΦΥΛΑΚΕΙΟ ΑΘΗΝΩΝ 

Των Τμημάτων: α) Ελέγχου και χαρακτηρισμού μετα¬ 
γραφών. 

β) Εκδόσεως πιστοποιητικών επί μεταγραφών της 
Δ/νσης Μεταγραφών, όλων των Τμημάτων των Δ/νσεων 
Υποθηκών, Κατασχέσεων και Διεκδικήσεων, παραλαβής 
εγγράφων και εισπράξεως τελών και δικαιωμάτων, χαρ¬ 
τοσήμου και επιστροφών της Δ/νσης Διαχείρισης και του 
Τμήματος Μηχανογράφησης της Δ/νσης Ανανέωσης ε- 
φθαρμένων βιβλίων, αρχείου και μηχανογράφησης, 
προΐστανται υπάλληλοι κατηγορίας ΠΕ κλάδου Διοικητι¬ 
κού - Οικονομικού. Του Τμήματος Προσωπικού και Γραμ- 
ματείας της Δ/νσης Παλαιών Τίτλων προΐσταται υπάλλη¬ 
λος κατηγοριών ΤΕ ή ΔΕ κλάδων ΤΕ Διοικητικού - Οικονο¬ 
μικού ή ΔΕ Διοικητικού - Λογιστικού. 

Των Τ μημάτων Καταχωρίσεως μεταγραφών, Εκδόσεως 
δυσχερών πιστοποιητικών της Δ/νσης Μεταγραφών, Πα¬ 
λαιών Τίτλων της Δ/νσης Παλαιών Τίτλων, Ελέγχου καιπα- 
ραδόσεως πιστοποιητικών της Δ/νσης Διαχείρισης και Α¬ 
νανέωσης εφθαρμένων βιβλίων, και Αρχείου της Μηχανο¬ 
γράφησης προΐστανται υπάλληλοι κατηγορίας ΔΕ 
κλάδου Διοικητικού - Λογιστικού. 

β) ΥΠΟΘΗΚΟΦΥΛΑΚΕΙΟ ΘΕΣΣΑΛΟΝΙΚΗΣ 

Των Τ μημάτων: α) Υποθηκών, β) Διεκδικήσεων, γ) Κατα¬ 
σχέσεων, δ) Εξαλείψεων Υποθηκών και άρσεων κατασχέ¬ 
σεων, ε) Ελέγχου και χαρακτηρισμού μεταγραφών, στ) Ε- 
ρεύνης καταχωρίσεως μεταγραφών και εκτελέσεως πι¬ 


στοποιητικών μεταγραφών προΐστανται υπάλληλοι κατη¬ 
γορίας ΠΕ κλάδου Διοικητικού - Οικονομικού. 

Του Τμήματος Διαχείρισης και παραλαβής εγγράφων, 
προΐσταται υπάλληλος των κατηγοριών ΠΕ ή ΤΕ ή ΔΕ των 
κλάδων ΠΕ Διοικητικού - Οικονομικού ή ΤΕ Διοικητικού - 
Οικονομικού ή ΔΕ Διοικητικού - Οικονομικού ή ΔΕ Διοικη¬ 
τικού - Λογιστικού. 

Του Τμήματος Προσωπικού και Γραμματείας, προΐστα- 
ται υπάλληλος των κατηγοριών ΤΕ ή ΔΕ κλάδων ΤΕ Διοι¬ 
κητικού - Οικονομικού ή ΔΕ Δ/κού - Λογ/κού. 

ΤωνΤμημάτων: α) Ανανεώσεως και Αντιγραφής βιβλίων 
μεταγραφών και β) Παλαιών Τίτλων, προΐστανται υπάλλη¬ 
λοι κατηγορίας ΔΕ κλάδου Διοικητικού - Λογιστικού. 

γ) ΥΠΟΘΗΚΟΦΥΛΑΚΕΙΟ ΠΕΙΡΑΙΩΣ 

Του Τμήματος Υποθηκών, Διεκδικήσεων και Κατασχέ¬ 
σεων προΐσταται υπάλληλος κατηγορίας ΠΕ κλάδου Διοι¬ 
κητικού - Οικονομικού. 

Των Τμημάτων: α) Διαχειρίσεως και β) Μεταγραφών 
προΐστανται υπάλληλοι των κατηγοριών ΠΕ ή ΤΕ ή ΔΕ 
κλάδων ΠΕ Διοικητικού - Οικονομικού ή ΤΕ Διοικητικού - 
Οικονομικού ή ΔΕ Διοικητικού - Λογιστικού. 

Του Τμήματος Προσωπικού και Γραμματείας προΐστα- 
ται υπάλληλος των κατηγοριών ΤΕ ή ΔΕ κλάδων ΤΕ Διοι¬ 
κητικού - Οικονομικού ή ΔΕ Διοικητικού - Λογιστικού. 

Του Τμήματος Παλαιών Τίτλων, προΐσταται υπάλληλος 
κατηγορίας ΔΕ κλάδου ΔΕ Διοικητικού - Λογιστικού. 

δ) ΚΤΗΜΑΤΟΛΟΓΙΟ ΡΟΔΟΥ 

Του Τμήματος Πιστοποιητικών προΐσταται υπάλλη¬ 
λος κατηγορίας ΠΕ κλάδου ΠΕ Διοικητικού - Οικονομι¬ 
κού. 

ΤωνΤμημάτων: α) Ελέγχου εισαγωμένων πράξεων και 
β) Εγγραφών (καταχωρήσεων) προΐστανται υπάλληλοι 
των κατηγοριών ΠΕ ή ΤΕ ή ΔΕ κλάδου ΠΕ Διοικητικού - Οι¬ 
κονομικού ή ΤΕ Διοικητικού - Οικονομικού ή ΔΕ Διοικητι¬ 
κού - Λογιστικού. 

Του Τμήματος Γραμματείας προΐσταται υπάλληλος των 
κατηγοριών ΤΕ ή ΔΕ κλάδων ΤΕ Διοικητικού - Οικονομικού 
ή ΔΕ Διοικητικού - Λογιστικού. 

Του Τμήματος Τεχνικού προΐσταται υπάλληλος των κατη¬ 
γοριών ΠΕ ή ΤΕ κλάδων Π Ε Μηχανικών ή ΤΕ Υπομηχανικών. 

Άρθρο 3 

Οι κατά τη δημοσίευση της απόφασης αυτής υπηρε- 
τούντες προϊστάμενοι: 

α) του Εμμίσθου Υποθηκοφυλακείου Αθηνών, εξακο¬ 
λουθεί να ασκεί τα καθήκοντά του μέχρι την επιλογή προϊ¬ 
σταμένου Γενικής Διεύθυνσης της εν λόγω Υπηρεσίας, 
μετά δε την επιλογή αυτή, σε περίπτωση που δεν επιλεγεί 
ο ίδιος και μέχρι της λήξεως της θητείας του καταλαμβά¬ 
νει κενή θέση προϊσταμένου Δ/νσης και αν δεν υπάρχει 
καταλαμβάνει την πρώτη θέση προϊσταμένου Δ/νσης που 
θα κενωθεί. 

β) των Εμμίσθων Υποθηκοφυλακείων Θεσσαλονίκης και 
Πειραιά εξακολουθούν να ασκούντο καθήκοντά τους μέ¬ 
χρι της λήξεως της θητείας τους και 

γ) των λοιπών Εμμίσθων Υποθηκοφυλακείων και των 
Κτηματολογικών Γραφείων Ρόδου και Κω - Λέρου δεν υ- 
πόκεινται σε κρίση ως διορισθέντες απευθείας σε θέσεις 
προϊσταμένων των υπηρεσιών αυτών (άρθρο 16 παρ. 6 
του Ν. 1586/86). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ 

ΕΥΑΓ. ΓΙΑΝΝΟΠΟΥΛΟΣ 

Αριθμ. 2 (8) 

Αποδοχή παραίτησης του Προέδρου και διορισμός νέου 

στο Διοικητικό Συμβούλιο της ΑΕ ΟΛΥΜΠΙΑΚΗ ΑΕΡΟ¬ 
ΠΟΡΙΑ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Της παρ. 4 του άρθρου 2 του Ν.Δ. 3560/56 για την κύ¬ 
ρωση Συμβάσεως για τις Αεροπορικές συγκοινωνίες ό¬ 
πως αυτή τροποποιήθηκε και ισχύει σήμερα (Α'.222). 

2. Του Ν. 96/75 «Περί εξαγοράς των μετοχών της Ολυ¬ 
μπιακής Αεροπορίας Α.Ε. παρά του Ελληνικού Δημοσίου 
και παραλαβής αυτής» (Α' 154). 

3. Του Ν. 2271/94 «Εξυγίανση της Ολυμπιακής Αεροπο¬ 
ρίας Α.Ε.’ (Α'229). 

4. Των άρθρων 6 και 7 του Ν. 2414/96 «Εκσυγχονισμός 
των δημοσίων επιχειρήσεων και Οργανισμών και άλλες 
διατάξεις (Α' 135) όπως ισχύουν σήμερα. 

5. Της 41351/4617/27.12.96 απόφασης των Υπουργών 
Εθνικής Οικονομίας, Οικονομικών και Μεταφορών και Ε¬ 
πικοινωνιών «Προσαρμογή του καταστατικού της Ολυ¬ 
μπιακής Αεροπορίας Α.Ε. στις διατάξεις του Ν. 2414/ 
1996» (Β'1166). 

6 . Του άρθρου 29 Ατού Ν. 1588/85 «Κυβέρνηση και Κυ¬ 


βερνητικά όργανα» (Α' 137) όπως αυτό συμπληρώθηκε με 
το άρθρο 27του Ν. 2081/92 (Α' 154) και αντικαταστάθηκε 
με το άρθρο 1 παρ. 2 α του Ν. 2469/97 (Α' 138). 

7. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις (Α' 247). 

8 . Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (Α' 55). 

9. Του άρθρου 13 του Π.Δ. 149/92 «Περί Οργανισμού 
του Υπουγείου Μεταφορών και Επικοινωνιών» (Α' 72). 

10. Την με αριθμ. 15/19.1.98 απόφαση των Υπουργών Ε¬ 
θνικής Οικονομίας, Οικονομικών και Μεταφορών και Επι¬ 
κοινωνιών «Ορισμός των εκπροσώπων του Δημοσίου, 
Προέδρου και Διευθύνοντος Συμβούλου στο Διοικητικό 
Συμβούλιο της ΑΕ ΟΛΥΜΠΙΑΚΗ ΑΕΡΟΠΟΡΙΑ (Β' 48). 

11. Την από 18.12.98 πραίτηση του Θεόδωρου Τσακιρί- 
δη από τη θέση του Προέδρου στο Διοικητικό Συμβούλιο 
της Ολυμπιακής Αεροπορίας. 

12. Το με αριθμ. 3288/19.12.98 έγγραφο της Βουλής 
των Ελλήνων με το οποίο μας διαβιβάζεται η έκθεση της 
επιτροπής Δημοσίων Επιχειρήσεων Τραπεζών και Οργα¬ 
νισμών Κοινής Ωφέλειας, του άρθρου 49 Α του Κανονι¬ 
σμού της Βουλής των Ελλήνων, αποφασίζουμε: 

1. Αποδεχόμαστε την από 18.12.98 παραίτηση του Θεό¬ 
δωρου Τσακιρίδη από τη θέση του Προέδρου στο Διοικη¬ 
τικό Συμβούλιο της Α.Ε. Ολυμπιακή Αεροπορία. 

2. Ορίζουμε για το υπόλοιπο της θητείας του Δ.Σ. ως 
Πρόεδρο στο Διοικητικό Συμβούλιο της Α.Ε. Ολυμπιακή 
Αεροπορία τον Γεώργιο Ζυγογιάννη. 

Κατά τα λοιπά ισχύει η με αριθμ. 15/19.1.98 απόφασή 
μας (Β' 48). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




